1) Ei ole veel titeblogi kohapealt seisukohta võtnud, sest miks seista kui on vabu toole.    2) Nädal seadusega lubatud 10-tööpäevasest puhkusest on läbi saamas. Osalt nagu tahaks tööd vahepeal teha. Samas olen olnud terve nädala üsnagi heli-, pildi- ja  kirjakindlas infomullis, ega tea suurt midagi, mis toimub. Ja nii on ka hea olla.    3) Laps kasvab, mis on iseenesest üsna loogiline. Täna suutis terve minuti jälgida kindla pilguga üht mänguasja. Siis vajus kurnatult unne.    4) Viisin välja viis kotitäit prügi. Naabrid ilmselt arvavad, et tükeldasin kellegi ja viskasin jupid biolagunevasse. Ootan politseid.    5) Külmkapi üleval paremas nurgas asuva Arktikatsooni uks on kinni külmunud. Esialgsetel andmetel on lõksu jäänud hakkliha,  jääkuubikud (40 tk) ja teadmata arv pelmeene. Päästetööd kestavad.    Ettekande lõpp.    PS. hullult tahaks kirjutada asjalikku maailma ja Eesti ühiskonna probleeme käsitlevat blogi, kus kõlaksid argumeneeritult ja lahtiseletatult minu mõtted kõigest ümbritsevast.    Aga ei viitsi.